छोटा घोड़ा

एक छोटा घोड़ा या टट्टू (फ्रांसीसी: Pony, पोनी), घोड़े की एक छोटी नस्ल होती है जो पूर्ण विकसित अवस्था में आमतौर पर एक निर्धारित ऊँचाई से कम होती है। बड़े घोड़ों की तुलना में छोटे घोड़ों का शरीर अधिक मजबूत हड्डियों वाला, घने बालों वाली अयाल और पूँछ, छोटा सिर, और सामान्यतः छोटे आकार का होता है। इनकी टाँगें आनुपातिक रूप से छोटी, छाती चौड़ी, गर्दन मोटी तथा सिर छोटा होता है। आधुनिक परिभाषा में, नस्ल रजिस्ट्री और घोड़ा प्रदर्शनियाँ पोनी को कंधे (विदर्स) तक की ऊँचाई के आधार पर परिभाषित करती हैं। इस ऊँचाई की सीमा लगभग १४२ सेमी (१४.० हेंड्स) से १५० सेमी (१४.३ हेंड्स) तक भिन्न हो सकती है। कुछ विशेषज्ञ ऊँचाई के बजाय नस्ल या शारीरिक बनावट (फेनोटाइप) के आधार पर घोड़े और पोनी में अंतर करते हैं।

"पोनी" (pony) शब्द पुरानी फ्रांसीसी भाषा के शब्द पुलेनेत (poulenet) से उत्पन्न हुआ है, जो पुलेन (poulain) का छोटा रूप है, जिसका अर्थ है "घोड़े का बच्चा" (foal)। कभी-कभी पूर्ण आकार के घोड़े को प्यार से "पोनी" भी कहा जाता है।

 संदर्भ